Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 221

12. évfolyam Évi óraszám: 128 óra Belépő tevékenységformák Társadalomismeret és szociálpolitika: Az erkölcsi szabályok érvényesülésének megfigyelése a tanulók saját környezetében, a társadalomban. Az alapvető jogi szabályok elemzése. Összefüggés felismerése a tudati folyamatok és a vallás között. A különböző vallási szokások, nézetek összehasonlítása. A politika emberi magatartást befolyásoló szerepének meghatározása. A szociális problémák felismerése a mindennapi életben. Szociálpszichológia, mentálhigiéné: A tanulók társas kapcsolataiban leggyakrabban előforduló helyzetek, események és viszonyok elemzése és értékelése. Pontos személyészlelés. Konkrét tapasztalatok összehasonlítása a segítő szakmákban előforduló szociálpszichológiai jelenségekkel. Hatékony napirend kialakítása. Társadalomismeret és szociálpolitika Témakörök Tartalmak A modul megismerése A társadalomtudományok egymásra épülése. A társadalomtudományok kapcsolata más tudományterületekkel. A jog A jogi szankciók humanizálása és a jogi szabályozás fejlődése. Az emberi jogok elismerésének útjai. Az alkotmány szerepe a család, a gyermek és az idős emberek jogainak megvédésében. Szociális jogok. 2001/28/II. szám Témakörök Tartalmak Világnézet, vallás A világnézet általános értelmezése. A vallás fejlődése és hatása a mindennapi életre. A vallás mint a jelenségek sajátos összefüggő rendszere és magyarázata. A vallási szabályok és a kor erkölcsi tudata. A vallási szokások és a mindennapi élet, életmód összefüggései. A világvallások, a felekezetek, a szekták közötti különbségek. Világnézeti pluralizmus. A keresztény vallás szerepe a szociális szerveződések kialakulásában. Az ateizmus kialakulása és történelmi formái. A humanizmus szűkebb és tágabb értelmezése. A politika A politikai eszmék érdekkifejező szerepe. Az egyén, a csoport és a társadalmi érdekek összefüggései. Érdekérvényesítés: választások, közigazgatás. A demokrácia történeti formái, lehetőségei és korlátai. Az állami és a politikai szervezetek rendszere, általános jellemzői és eszközei. A bel- és külpolitika összefüggései. Az Európai Unió, regionális és globális politikai szervezetek. A szociálpolitika A szociálpolitika fogalma. A társadalom szerkezete, társadalmi rétegződés. A társadalmi differenciálódás. Társadalmi egyenlőtlenségek. Társadalmi beilleszkedési zavarok. A szociálpolitikára ható értékek (szabadság, egyenlőség, szolidaritás, tolerancia, igazságosság). A legalapvetőbb szociális problémák. A szociálpolitika alapvető ellátási lehetőségei. Szociálpszichológia, mentálhigiéné Témakörök Tartalmak Bevezetés a szociálpszichológiába Tárgya, funkciója és rövid története. Az interakciók pszichológiája Hatása és alapelvei. Magányos, páros helyzet és szervezett csoport. Identitás Fogalma, dimenziói. A társas kapcsolatokat elősegítő és nehezítő pszichológiai jelenségek Együttműködés, segítségnyújtás, tolerancia, vonzalmak, konfliktusok, versengés, közöny, irigység. A személyészlelés pontossága Fizikai és szociális észlelés. Pontosság az érzelmek észlelésében. A hangulat hatása. A szerep A szerep lejátszása: harc,vita, játszma. Szereptanulás, szerephelyzet, szerepfeszültség, szerepkonfliktus, játszma. 2001/28/II. szám Témakörök Tartalmak A társas érintkezés meghatározói Attitűd, burkolt személyiségelméletek, a benyomás kialakítása — benyomáskeltés, attribúció — énattribúció, kommunikáció — szociabilitás, társas befolyásolás. A csoport jellemzői és a csoportközi viszonyok A csoport. Egyén a csoportban. Csoportközi viszonyok: kategorizáció. Sztereotípiák, előítéletek, proszociális viselkedés. A mentálhigiénés szemlélet alapjai és célja A családi mentálhigiéné alapjai. Az iskolai mentálhigiéné alapjai. Az aktív tevékenység és a pihenés egyensúlyának fontossága az élővilágban Az aktív és passzív szakaszok változása. Az életmód tudatos vezetése. Megfelelő napirend. A lelki egyensúly megtartásának módszerei Alapfogalmak. A mentálhigiénés konzultáció jelentősége. Az önsegítő és támogató csoportok. Relaxációs tréningek. A mentálhigiénés konzultáció Módszerei. Alkalmazása a párbeszédben. Esetközpontú megbeszélés. A pedagógus-központú konzultáció. A programközpontú konzultáció. Az önsegítő és támogató csoportok Az önsegítés kölcsönösségi rendszere. A támogató csoportok szervezésének alapelvei. Csoporttagság — csoportnagyság — csoportvezetés. A továbbhaladás feltételei Társadalomismeret és szociálpolitika: A tanulók olvassanak, elemezzenek, értsenek meg jogszabályokat, mutassanak be példákat arra, hogy a jog hogyan hat az egyén életére, milyen társadalmi célokat szolgál. Tudják meghatározni a világnézet és vallás fogalmát, a politika emberi magatartást befolyásoló szerepét és a szociálpolitika alapvető fogalmait. A tanulók tudják megmagyarázni, hogy a világnézet miért az ember életformáját és életszemléletét meghatározó tudatforma, a világnézet függvényében a cselekvő ember és a környező társadalmi valóság viszonyát, a politikai szervezeti rendszerek sajátosságait. A tanulók ismerjék fel a társadalomban előforduló szociális problémákat és az azokra adott alapvető szociálpolitikai intézkedéseket. Szociálpszichológia, mentálhigiéné: A tanulók tudják definiálni a szociálpszichológia fogalmát, elemezni és értékelni a társas kapcsolataikban előforduló helyzeteket, megmagyarázni az identitás fogalmát. Ismerjék fel a különböző szerepeket, tudják összevetni a segítő szakmában előforduló szociálpszichológiai jelenségeket saját tapasztalataikkal, ismereteikkel és élményeikkel. Tudják alkalmazni a tanultakat a szerepfeszültségek csökkentésére, a konfliktusok feloldására, tartsák meg tárgyilagosságukat az emberismeret során, tudják elemezni a társas érintkezés történéseit, rendszerezni a csoportmunkáról szerzett tapasztalataikat. Ismerjék fel a mentálhigiénés módszerek jótékony hatását az érzelmi egyensúly megtartásában, alakítsák ki hatékony napirendjüket, tudják megőrizni a lelki egyensúlyukat. Mutassák be a mentálhigiénés konzultáció alapjait. 2001/28/II. szám SZOCIÁLIS SZOLGÁLTATÁSOK SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztás, illetve szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy oktatásának célja, hogy a tanulók megalapozott döntést tudjanak hozni a szociális szakmák választásakor, valamint sajátítsák el a szociális szakma műveléséhez, a kliensekkel való kapcsolattartáshoz szükséges tudást. Alakuljon ki a humán pályákon szükséges szemlélet, amellyel a tanulók képesek értelmezni az előző generációkéval összefüggésben is a mai magyar társadalomban élők életmódját és életszemléletét. Cél a toleráns, előítélet-mentes magatartás, a problémaérzékenység és a kapcsolatteremtő képesség kialakítása, fejlesztése, a segítő identitás megalapozása, olyan pozitív attitűdök kialakulása, amelyek segítik az életkorokból adódó problémák és nehézségek megoldását. Fejlesztési követelmények A tanulók tudják alkalmazni a szakmai kommunikáció alapelveit, a szituációs helyzetekben a tanultakat, a segítő beszélgetés alapelveit, technikáit, és ismerjék fel a kommunikáció formáit. Tudják meghatározni az életmód fogalmát, az életmódkutatás technikáit, és próbáljanak ki néhányat. Tudják elemezni az életmód és életvitel összetevőit, megmagyarázni ezek kialakulását, és közeledjenek a különböző életmódú és életvitelű emberekhez, embercsoportokhoz, illetve élethelyzetekhez toleránsan és előítélet-mentesen. A tanulók mutassák be a család szerepét a társadalomban. Tudják meghatározni a gondozási területeket, felsorolni a tevékenységek elemeit, elvégezni alapvető egészségnevelési és gondozási feladatokat. Tudják megnevezni az egészséges újszülött testi, lelki és szociális fejlődési sajátosságait, az óvodáskor fejlődési sajátosságait, tudják alkalmazni a megfelelő higiénés módszereket, eszközöket az egészséges fejlődés érdekében. A tanulók tudják megadni az alapvető egészségnevelési tanácsokat kisiskoláskorú gyermekeknek, alkalmazzák a tanultakat alapfokú egészségnevelési tevékenységük során, tudják összehasonlítani a serdülőkorról tanultakat saját tapasztalataikkal, és ismerjék az időskor sajátosságait.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes